

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 5. Уредбе o финансијском давању пољопривредним газдинствима за пољопривредну производњу биљних култура у 2023. години („Службени гласник РС“, бр. 27/2023, 43/2023 и 78/2023) (у даљем тексту: Уредба), расписује

**И З М Е Н У Б Р О Ј 3**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ФИНАНСИЈСКО ДАВАЊЕ ПОЉОПРИВРЕДНИМ ГАЗДИНСТВИМА ЗА ПОЉОПРИВРЕДНУ ПРОИЗВОДЊУ БИЉНИХ КУЛТУРА У 2023. ГОДИНИ**

**Члан 1.**

У Јавном позиву за подношење захтева за остваривање права на финансијско давање пољопривредним газдинствима за пољопривредну производњу биљних култура у 2023. години, број 320-11-1889/2023-01 од 07.04.2023. године, са Изменом број 1 овог Јавног позива од 24.05.2023. године и Изменом број 2 овог Јавног позива од 30.05.2023. године (у даљем тексту: Јавни позив), члан 8. мења се и гласи:

„Средства за спровођење ове уредбе обезбеђена су Законом о буџету Републике Србије за 2023. годину („Службени гласник РСˮ, бр. 138/22 и 75/23) у оквиру Раздела 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама, и то:

1) у износу од 14.999.925.000 динара за финансијско давање за основне подстицаје у биљној производњи у 2023. години;

2) у износу од 14.999.925.000 динара за финансијско давање за регрес за гориво у 2023. години.ˮ.

**Члан 2.**

У свему осталом текст Јавног позива остаје непромењен.

**Члан 3.**

Ова Измена број 3 јавног позива за подношење захтева за остваривање права на финансијско давање пољопривредним газдинствима за пољопривредну производњу биљних култура у 2023. години, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

Информације у вези расписаног Јавног позива и ове Измене број 3 јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 13. септембра 2023. године,

|  |  |
| --- | --- |
| **Број: 320-11-1889/2023-01**  **Дана: 13.09.2023. године** | **В.Д. Директора**  **Сања Даниловић** |